01/06/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
DH. V15.49649. Casa Grande de Xanceda, S. L. Mesía

ANUNCIO DE INFORMACIÓN PÚBLICA CLAVE: DH. V15.49649 CASA GRANDE DE XANCEDA, S. L., de conformidade co artigo 261 do Regulamento do dominio público hidráulico, solicita a modificación da autorización de vertido outorgada con data 21/08/2015 para unha explotación gandeira no lugar da Casagrande – Xanceda (t. m. Mesía), co obxecto de efectuar un novo vertido de augas residuais industriais depuradas procedentes dun taller artesanal de iogures. As augas residuais industriais xeradas no taller artesanal de iogures localizado nas instalacións (29.200 m 3 /ano) con tratadas nunha estación depuradora deseñada para un caudal medio de 80 m 3 /día e un caudal máximo de 150 m 3 /día, constituída polos seguintes elementos: Pozo de recepción con 1+1R bombas somerxibles. Tamiz rotativo autolimpiante de 1 mm de luz de paso e 50 m 3 /h de capacidade hidráulica. Homoxeneización e control de pH en tanque cuberto en obra civil de 206 m 3 de capacidade e dimensións 10,3 x 5 x 4 m 3, dotado de axitación mediante aireador somerxido e adición de reactivos de regulación de pH (ácido e base). Tratamento físico-químico de coagulación-floculación seguido de flotación por aire disolto (DAF) en dispositivo de 10 m 3 /h de capacidade. Tratamento biolóxico de lodos activos mediante aireación prolongada constituído por: Fase anóxica previa en tanque en obra civil de 5 x 5 x 4 m 3 dotado de axitado somerxido; Fase de aireación en tanque en obra civil de 15 x 5 x 4 m 3 dotado de aireacion mediante soplante e grella de difusores, con recirculación interna ao tanque anóxico previo; Decantador secundario de 6 m de diámetro e 2 m de calado, con recirculación ao tanque anóxico. Parte dos lodos procedentes do fondo do decantador secundario derívanse cara o tanque de homoxeneización, sendo eliminados na fase de flotación. Os lodos recollidos no DAF descárganse nun tanque de acumulación de 5 m 3, con axitación e dosificación de polielectrolito, antes da súa deshidratación en filtro prensa de 200 L/ciclo. Os rebouses do tamiz diríxense ao pozo de bombeo de cabeceira, mentres que os rebouses e baleirados do DAF así como os permeados do sistema de deshidratación se devolven ao tanque de homoxeneización. As augas residuais do escorrido do filtro prensa derívanse por gravidade ao tanque de homoxeneización. As augas residuais industriais depuradas vértense mediante condución de PEAD de 110 mm de diámetro e uns 350 m de lonxitude a un afluente innominado do río Xanceda (cunca do río Tambre) no punto de coordenadas UTM (ETRS89): X=560.693; Y=4.770.082. No punto de vertido disporase un reforzo con pedra non labrada mamposta sen carear nin encintar, para a disipación da enerxía cinética do vertido. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade Augas de Galicia da Consellería de Infraestruturas e Mobilidade sitas na praza Camilo Díaz Baliño de Santiago de Compostela, e no Servizo Territorial Centro de Augas de Galicia sito na rúa Tomiño 16 de Santiago de Compostela, onde se atopa exposto o proxecto para que poida ser examinado por quen desexe. Santiago de Compostela, 27 de maio de 2020. Xefa da Área de Vertidos - Erick Josue Moretto Riola